VikipeediA 


Tagalogi keel 


Tagalogi keel kuulub Austroneesia keelkonda ning seda kõneleb emakeelena ligi neljandik ning teise keelena 
enamik Filipiinide elanikkonnast. 2000. aasta rahvaloenduse andmetel on kõnelejaid Filipiinidel umbes 64 
miljonit, kellest 22 miljonile on see emakeeleks. Tagalogi keel on aluseks pilipinole , mis on üks Filipiinide 
ametlikest keeltest.^ l 2 !! 3 .]! 4 ! 

Ajalugu 


Nimetus Tagalog on tuletatud sõnast tagailog\ taga - elanik + ilog - jõgi. Seega tähistas see nimetust 
jõeelanik. Keele ajaloo kohta ei ole väga palju infot, kuid lingvistide arvates võisid tagalogid pärineda Kagu- 
Mindanao või Ida-Visaia saartelt.ISIS 

Tagalogi keelt on mõjutanud teised keeled, millega on olnud suurem kontakt. Peamiselt sõnavaralisi mõjutusi 
ja laene on nii sanskriti, hiina, araabia, inglise ja eriti hispaania keelest. Need seosed teiste keeltega on tingitud 
ajaloolistest sündmustest ja tendentsidest. 14. sajandit nimetatakse Islami perioodi alguseks, mil jõudis 
Filipiinide saarestikuni islamiusk, mis teatavasti on tihedalt seotud araabia keelega. Enne seda valitsesid seal 
meresõitjatest indialased. 16. sajandil avastas saarestiku Fernäo de Magalhäes, kes seilas Hispaania kuninga 
Felipe II lipu all, kelle järgi on Filipiinid ka nime saanud. Sellest sai alguse tagalogi keelt ehk kõige enam 
mõjutanud Hispaania kolonisatsioon. 19. sajandi lõpul jõudis võim Ameerika Ühendriikidele. Ameerika 
okupatsiooni järel hakati koolides õpetama inglise keelt. Tänapäeval on inglise keel teiseks riigikeeleks 
pilipino kõrval.IZIfflMlMlUtt 2 ] 


Tagalogi keel (Wikang Tagalog) 

Kõneldakse 

Filipiinidel, USAs, Kanadas, 


Suurbritannias, Liibüas, 

Guamil, Saudi-Araabias 

Kokku 

kõnelejaid 

ligi 64 miljonit, neist 28 miljonit 

emakeelena 

Keelesugulus 

Austroneesia keeled 

Lääne-Austroneesia keeled 


Malai-Polüneesia keeled 

Vahe-Filipiini keeled 

Ametlik staatus 

Ametlik keel 

Filipiinid 

Keelehoole 

Filipiini Keele Komitee 

Keelekoodid 

ISO 639-1 

tl 

ISO 639-2 

tgl, fil 






Klassifikatsioon 


Tagalogi keel kuulub Austroneesia hõimkonna, Lääne-Austroneesia keelkonna Malai-Polüneesia haru Vahe-Filipiini keelte hulka. Sugulaskeelteks on näiteks 
bikoli, mamanva ja visaia keeled, mida räägitakse samuti Filipiinide saarestikus, aga ka indoneesia ning havaii keeled.! 1 !! 33 ! 


Dialektid 

Tagalogi keeles saab eristada mitmeid dialektigruppe. Peamised on Bataani, Batangase, Bulacani, Lubangi, Manila, Marinduque, Puray, Tanay-Paete ja Tayabasi 
dialekt.! 1 ! 


Geograafiline jaotus 

Tagalogi keelt räägib ülemaailmselt ligi 25 miljonit inimest. Suurem osa kõnelejaid on Filipiinide saarestiku saartel, eriti Luzoni, Zambales’i, Marinduque’i ja 
Mindoro saarel ning Manila regiooni keskuses. Lisaks on kõnelejaid Kanadas, USAs, Suurbritannias, Liibüas, Saudi Araabias ja Guamis.üü 4 !. 


Kirjaviis 

Tagalogi algne kirjavns oli tagalogi kiri (tagalogi keeles baybayin’i kiri)- silptähestik, kus sümbolid tähistavad konsonanti, enamasti koos järgneva kaashäälikuga. 
Kirja nimi baybayin tähendab tagalogi keeles "tähthaaval ütlema". Tagalogi kirjas on 15 konsonante tähistavat sümbolit. Kolm sümbolit, mis tähistavad vokaale 
lal, lel või lil ja lal või /u/. Lisaks kasutatakse väikest komasarnast märgendit, mida kutsutakse kudlit’ iks. See viitab aegadele, kui sümboleid graveeriti bambusele 




























- kudlit tähendab tagalogi keeles väikest lõiget. 


[14] 


Iga sümbol tähistab konsonanti ja vokaal lal silpi. Kui konsonandi sümboli peal asub kudlit , peaks 
sellele järgnev vokaal olema lel või li/. Kui kudlit asub sümboli all, on järgnev vokaal lol või /u/. 
Sõna lõpus asetsevate üksikute konsonantide märkimiseks originaalses tagalogi kirjas märgendit ei 
olnud. Hiljem saartele saabunud hispaanlasest munk Francisco Lopez lahendas selle probleemi, 
lisades sümbolite alla väikese ristikese, kui viimases silbis puudus vokaal. Seda väikest ristikest 
nimetatakse hispaania kudlit ’iks ! 14 ] 

Tagalogi kirjamärgid 


^ ± 3: 

■+■ + 

ka ki/ke ko/ku k 

kudlit -ite kasutamine 


20. sajandi esimese poolenii kasutati Hispaanlaste toodud 32-märgilist ladina tähestiku ABECEDARIOt. Kui tagalogi põhjal tehti riigikeel, võeti kasutusele uus 
20-märgiline ABAKADA. 1997. aastal tehti sellest parandatud 28-märgiline tähestik, mida kasutatakse tänapäeval.! 1 ^ 

Fonoloogia ja foneetika 


Tagalogi keeles on 33 foneemi, millest 19 on konsonandid ja 14 vokaalid. 

Keeles on kümme lihtvokaali - vns lühikest ja viis pikka, ning neli diftongi. Esialgselt oli vokaale kolm - lal, lil ja lal, kuid kokkupuudetel teiste keeltega 
lisandusid ka /e/ja lol. Pikki vokaale üldiselt ei tähistata, välja arvatud pedagoogilistes tekstides ! 16 ! 


vokaalid! 17 ] 

KONSONANDID 

[1Z1 

Labiaalid/huulhäälikud 

Dentaalid/hammashäälikud 

Alveolaarid/hambasombuhäälikud 

Tagalogi keelt iseloomustab sage kõrisulgääliku kasutamine. Seda kasutatakse juhul kui: 

■ Sõna algab vokaaliga 

■ Sõnas on sidekriips, millele järgneb vokaal 

■ Sõnas on kõrvuti kaks vokaali 

■ Sõna algab prefiksiga, millele järgneb vokaaliga algav verb L 1 ®] 















































Rõhk asetseb peamiselt sõna viimasel või eelviimasel silbil. Homonüüme eristatakse rõhuasetuse ja kõrisulghääliku esinemise järgiJ 16 ^ 

Grammatika 

Tagalogi keelt iseloomustatakse kui sünteetilist keelt. See tähendab seda, et sõnade külge liidetakse ees- ja järelliiteid, et muuta nende tähendustJ 18 ^ 

Sõnajärg 

Tagalogi keele sõnajärg võib olla nii VSO kui SVO tüüpi. Kasutatakse VSO tüüpi, Verb on lause alguses ning sellele järgneb subjekt või objekt. Aga kasutatakse 
ka ümberpööratud vormi SVO, kus subjekt on lause alguses ning sellele järgneb objekt. Selle vormi tähistamiseks kasutatakse markerit ay. Tihtipeale jäetakse 
marker ay ära, kuna nimisõna on tähistatud käändemarkeriga, mis viitab ümberpööratud vormileJ 16 ^ 

Nimisõnad 

Tagalogi keeles ei tehta üldiselt sõnade sool vahet. On väheseid erandeid, mis puudutavad rahvust või ameteid.^ 16 ] 

Liitsõnu moodustatakse üldiselt kahe nimisõna liitmisel sidekriipsuga. Küll aga tuleb tähele panna, et mõningate liitsõnade puhul muutub sõnade otsene 
tähendusi 19 ^ 

Näiteks: anak (laps) + araw (päike) - anak-araw (albiino) 

Käändemarkerid 

Tagalogi keeles nimisõnu ei käänata. Küll aga kasutatakse markereid, mis viitavad sõna rollile lauses. Need markerid on ang, ng ja sa.ü 9 ] 

Ang-markerid on si, ang, sina ja ang mga. 


Ainsus 

Isikute nimed 

si 

si Mari (isik )IMari (nimi) 


Ülejäänud nimisõnad 

ang 

ang babae (naine) 

Mitmus 

Isikute nimed 

sina 

sina Jaan at Mari (isikud Jaan ja Mari) 


Ülejäänud nimisõnad 

ang mga[ ma 1 na] 

ang mga babae (naised) 


Ang-markerid on tähenduselt sarnased inglise keele artikliga the. Nad tähistavad lauses objekti. Ang markeriga sõnad on absolutiivisi 16 ] 

Ergatiivi, akusatiivi või genitiivi markerina kasutatakse ng-markereid, mis vastavad tähenduse poolest ingliskeelsele sõnale of, mis näitab kuuluvust või 
spetsifikatsiooni. Samas võivad ng-markerid viidata ka objektileJ 16 ] 


Ainsus 

Isikute nimed 

ni 


Ülejäänud nimisõnad 

ng ( nung ) 

Mitmus 

Isikute nimed 

nina 


Ülejäänud nimisõnad 

ng mga (nung mga) 


aso ng babae - naise koer 
grupo ng babae - naiste grupp 

manlalaro’ ng basketbol - korvpallur (korvpalli mängija) 

Lisaks on olemas ka sa-partiklid, mis tähistavad omandit/omanikku ja annavad infot sõna/tegevuse koha, suuna või objekti kohtaJ 16 ] 


Ainsus 

Isikute nimed 

kay 


Ülejäänud nimisõnad 

sa 

Mitmus 

Isikute nimed 

kina 


Ülejäänud nimisõnad 

sa mga 


Kay Jaan ang aso - koer on Jaani oma 
Ang babae ay sa tindahan - naine läks poodi 


Mitmus 

Mitmus moodustatakse nimisõna ees oleva partikli mga abil. Näiteks aso - koer, mga aso - koerad 
Lisaks on võimalik mitmust näidata ka muudel viisidel: 

1. Numbritega 

■ Isang aso - üks koer 

■ Dalawang aso - kaks koera 

■ Maraming aso - palju koeri 


2. Mitmuslike omadussõnade kasutamisega 













■ Magandang babae - ilus naine 

■ Magagandang babae - ilusad naised 

3. Mitmusele viitavate eesliidete kasutamisega. 

4. Mga, eesliidete ja mitmuslike omadussõnade kombineerisel 

Aega näitavate verbide või numbrite ees tähendab mga - umbes, enam-vähem.tüü 

Liited 

Tagalogi keeles kasutatakse palju liiteid, mis muudavad oluliselt sõnade tähendust. Allpool on toodud näiteid mõningatest liidetest, mis liidetakse nimisõnadele, et 
muuta nende tähendust.^ 16 ] 

Järlliide -an võib viidata viiele erinevat tüüpi tähendusele. 

■ Koht, kus sõnatüvele vastavad asja leidub, kasvab või pannakse 

aklat - raamat aklat+an - raamatukogu 
palay- riis palay+an - riisipõld 

■ Koht, kus sõnatüvele vastavat tegevussõna tehakse 

kain - söömine kain+an - restoran, kohvik, söökla 

■ Periood, millal sõnatüve tähendusele vastavat tegevust kollektiivselt tehakse 

pasok- töö, kool pasok+an - kooliaeg, kooli periood 

■ Vahend, millega mõõdetakse sõnatüve tähendusele vastavat asja 

oras - aeg oras+an - kell 

■ Vastastikune või ühine sõnatüvele vastav tegevus 

sayaw- tants, tantsimine sayaw+an - tantsupidu, ball, koos tantsimine 
Eesliide Ka+repl-: Kaka - viitab tegevusele, mida tehakse liiga palju või üleliigselt 
isip - mõte, mõtlema kaka+isip - liiga palju mõtlema, üle mõtlema 
Eesliide tag- viitab hooajale 

tag-ulan - vihmahooaeg, tag-araw - suvi (päikese hooaeg) l 16 ! 

Arvsõnad 

Tagalogi keeles kasutatakse kahte tüüpi arvsõnu. Objektide, asjade, raha ja inimeste loendamiseks ning mõõtude puhul kasutatakse tagalogikeelseid arvsõnu. Kella 
ütlemiseks ja mõnikord raha loendamiseks aga tagalogipäraseid hispaaniakeelseid arvsõnu. Samuti esineb mõlema tüübi kooskasutustJ 20 ! 




Arvsõnad 

Tagalogikeelsed 

Hispaaniapärased 

0 

wala/sero 

sero 

1 

isa 

uno 

2 

dalawa 

dos 

3 

tatlo 

tres 

4 

apat 

kwatro 

5 

lima 

sinko 

6 

anim 

sais 

7 

pito 

syete 

8 

walo 

otso 

9 

siyam 

nuwebe 

10 

sampu 

diyes 

11 

labing-isa 

onse 

12 

labing-dalawa 

dose 

13 

labing-tatlo 

trese 

14 

labing-apat 

katorse 

15 

labing-lima 

kinse 

16 

labing-anim 

disi-sais 

17 

labing-pito 

disi-syete 

18 

labing-walo 

disi-otso 

19 

labing-siyam 

disi-nuwebe 

20 

dalawampu 

beynte 

30 

tatlumpu 

trenta 

40 

apat-na-pu 

kwarenta 

50 

limampu 

singkwenta 

60 

anim-na-pu 

seisenta 

70 

pitumpu 

setenta 

80 

walumpu 

otsenta 

90 

siyam-na-pu 

nobenta 

100 

isang daan 

siyento 

115 

isang daan, labing-lima 


145 

isang daan, apat-na-pu‘t lima 


200 

dalawang daan 

dos siyentos 

300 

tatlong daan 

tres siyentos 

400 

apat-na-daan 

kwatro siyentos 

500 

limang daan 

kinyentos 

600 

anim-na-raan 

sais siyentos 

700 

pitong daan 

syete siyentos 

800 

walong daan 

otso siyentos 

900 

siyam-na-raan 

nuwebe siyentos 

1000 

isang libo 

mil 

10000 

sampung libo 

dies mil 

1000000 

isang milyon 

milyon 


Keelenäited 

Ang lahat ng tao'y isinilang na malaya at pantay-pantay sa karangalan at mga karapatan. Sila'y pinagkalooban ng katwiran at budhi at dapat magpalagayan ang 
isa’t isa sa diwa ng pagkakapatiran.l 21 ! 

Tõlge: 

Kõik inimesed sünnivad vabade ja võrdsetena oma väärikuselt ja õigustelt. Neil on mõistus ja südametunnistus ning nende suhtumist üksteisesse peaks kandma 
vendluse vaim (Inimõiguste ülddeklaratsiooni esimene artikkel) 

Jah - Oo [’o: ?o] 

Ei -Hindi [hln 1 d£?] 

Aitäh - Salamat [se 1 la: mat] 

Tere päevast - Magandäng tanghali [megen' dai] tap 1 ha:l£] 

Tere õhtust - Magandang gabi [megen 1 daq ge 1 b£] 





Head aega - Paälam [pe ' ? a: lam] 


Muud huvitavat 


Kasutusele on võetud väljendid Taglish ja Englog, mis viitavad nähtusele, kus kasutatakse segamini nii inglise kui tagalogikeelseid sõnu. Selline nähtus on levinud 
üle Filipiinide saarestiku ning seda kasutatakse eriti palju televisioonis, ajakirjanduses ja meedias. 

Viidates tähtsatele isikutele, vanematele või ülemustele, kasutatakse viisakussõnu po/ho ja opo/oho. Po ja opo kasutatakse pigem vanemaealiste tuttavate, 
vanemate ja sugulaste poole pöördudes. Ho ja oho näitavad teatud sotsiaalset distantsi subjekti ja objekti vahel. Igal juhul on tegemist viisakust ja aupaklikkust 
näitavate sõnadega. 

Vaata ka 


■ Inglise-tagalogi sõnastik (http://www.tagalogtr ansla te .com/) 

■ Tagalogi kee l e veebiõpe (http://tagaloglang.com/ ) 

■ Tagalog 101 - sagedased sõnad ja fraasid (https://www.youtube.com/watch?v=HFkm-XaKPjO) 

